VLÁDA SLOVENSKEJ REPUBLIKY

(Návrh)
Uznesenie vlády Slovenskej republiky
č. ...
z ................ 2016

k návrhu na uzatvorenie 
Zmluvy medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou 
o malom pohraničnom styku z 30. mája 2008

Číslo materiálu:		
Predkladateľ:	podpredseda vlády a minister vnútra

Vláda

A.	súhlasí
	
A.1.	s uzatvorením Zmluvy medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou o malom pohraničnom styku z 30. mája 2008 (ďalej len „zmluva”),

A.2.	s tým, že jej zmluva nebude po podpise znovu predložená;

B.	odporúča

prezidentovi Slovenskej republiky 

B.1.	podpísať zmluvu alebo splnomocniť predsedu vlády a ako alternátov podpredsedu vlády a ministra vnútra, ministra zahraničných vecí a európskych záležitostí, štátneho tajomníka Ministerstva vnútra Slovenskej republiky, štátneho tajomníka Ministerstva zahraničných vecí a európskych záležitostí Slovenskej republiky alebo veľvyslanca Slovenskej republiky v Kyjeve na podpis zmluvy s výhradou ratifikácie,
B.2.	ratifikovať podpísanú zmluvu po vyslovení súhlasu Národnej rady Slovenskej republiky,

Národnej rade Slovenskej republiky

B.3.	vysloviť súhlas so zmluvou a rozhodnúť, že ide o medzinárodnú zmluvu podľa článku 7 odseku 5 Ústavy Slovenskej republiky, ktorá má prednosť pred zákonmi;

C.	poveruje

	predsedu vlády

C.1.	predložiť zmluvu po jej podpise Národnej rade Slovenskej republiky na  vyslovenie súhlasu a na rozhodnutie, že ide o zmluvu podľa článku 7 odseku 5 Ústavy Slovenskej republiky, ktorá má prednosť pred zákonmi,

podpredsedu vlády a ministra vnútra

C.2.	odôvodniť návrh na uzatvorenie zmluvy v Národnej rade Slovenskej republiky;

D.		ukladá

podpredsedovi vlády a ministrovi vnútra

D.1.	požiadať ministra zahraničných vecí a európskych záležitostí, aby zabezpečil opatrenia súvisiace s nadobudnutím platnosti zmluvy,

D.2.	požiadať ministra zahraničných vecí a európskych záležitostí, aby zabezpečil vyhlásenie zmluvy v  Zbierke  zákonov  Slovenskej  republiky. 

Vykonajú:	predseda vlády
podpredseda vlády a minister vnútra
minister zahraničných vecí a európskych záležitostí

Na vedomie: 	prezident Slovenskej republiky
predseda Národnej rady Slovenskej republiky